Diari Oficial de la Generalitat Valenciana


Sumari del DOGV 5851, del 17-09-2008 (2008/10303)

Informació pública de l'alternativa tècnica al Programa d'Actuació IntegradaI de la Unitat d'Execució R-1-B de les normes subsidiàries de planejament del terme municipal de la Pobla Tornesa.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5851

Data del DOGV
:   17-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10967


Data del document
:   14-09-2008

Organisme emissor
:   Construcciones Alcania, SL

Tipus de document
:   Informació Pública

Descriptors 

:   * Pobla Tornesa, la
    * pla d'urbanisme
    * empresa privada

Informació pública de l'alternativa tècnica al Programa d'Actuació IntegradaI de la Unitat d'Execució R-1-B de les normes subsidiàries de planejament del terme municipal de la Pobla Tornesa. [2008/10436]  
La mercantil Construcciones Alcania, SL, amb domicili social a Borriol (Castelló), carrer de Sant Vicent, número 82, amb CIF número B-12390704, amb la intenció de participar en el concurs per a l'adjudicació de la condició d'agent urbanitzador del Programa d'Actuació Integrada de la Unitat d'Execució R-1-B de les normes subsidiàries de planejament del terme municipal de la Pobla Tornesa, les bases particulars del qual van ser aprovades pel Ple de l'Ajuntament, enviat l'anunci de licitació al Diario Oficial de la Unión Europea el 5 de juny de 2008, i publicat l'anunci de licitació en el Diari Oficial de la Comunitat Valenciana número 5814, de data 25 de juliol de 2008.  
De conformitat amb el que disposa l'article 134 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV) i només a l'efecte de presentació d'al·legacions, s'exposen al públic, per un termini d'un mes, els documents següents:  
- Pla parcial.  
- Memòria del programa.  
- Estudi de necessitat habitatge protegit.  
- Projecte d'urbanització.  
Aquests documents s'han protocol·litzat en la notaria A, F & S Notarios, sítia a Castelló de la Plana, plaça de Cardona Vives, número 10. Així mateix se n'ha depositat una còpia a l'Ajuntament de la Pobla Tornesa.  
Durant el termini d'exposició, qualsevol persona que ho desitge podrà comparéixer en la notaria on es troben protocol·litzats els documents esmentats, en horari de 10.00 a 14.00 hores, de dilluns a divendres, per a obtindre la còpia de l'acta de protocol·lització o sol·licitar-ne l'exhibició, així com formular al·legacions i suggeriments. Així mateix, podrà comparéixer a l'Ajuntament de la Pobla Tornesa, en horari d'atenció al públic, on està depositada una còpia de la documentació esmentada, a fi d'examinar-la i presentar les al·legacions que creieu oportunes.  
Prèviament a la publicació d'aquest anunci, de conformitat amb el que disposa l'article 134 de la LUV, s'ha remés avís de l'inici del procediment per gestió indirecta del programa d'actuació integrada al domicili fiscal dels qui consten en el cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 296.4 del Decret 67/2006 (ROGTU), el present edicte complix la funció de notificació per a aquells eventuals titulars desconeguts, de parador ignorat o que, intentada aquesta, no s'haja pogut practicar, sense perjudici que l'avís dels dits titulars s'efectue addicionalment per mitjà de publicació en el Butlletí Oficial de la Província de Castelló.  
La Pobla Tornesa, 4 de setembre de 2008.- L'administrador únic: Juan Manuel San Miguel García.